|  |  |
| --- | --- |
| 31.01.2019. | Nr. 2.5/2019/372 |

|  |
| --- |
| Sarunu procedūras pretendentiem |

Par sarunu procedūru Nr.AST2018/118 "Datu analīzes platformas ieviešana un uzturēšana" - atbildes uz pretendentu jautājumiem

Ļ. cien. dāmas / a. god. kungi!

Ar šo vēstuli sniedzam atbildes uz pretendentu jautājumiem par sarunu procedūru.

Šis pielikums ir sarunu procedūras Nr.AST2018/118 nolikuma sastāvdaļa.

**1.** Jautājums: Licenču iegādes un uzturēšanas prasībās LIC-1 ir uzskaitītas dažādu lomu lietotāju skaits. Kāds ir kopējais sistēmas lietotāju skaits (vārdiskie lietotāji- named users)? Piemēram, vai "atskaišu pārlūkotāji" ietilpst arī "atskaišu saņēmēju" lietotāju kopā?

*Atbilde: Sākotnējais kopējais lietotāju skaits uz sistēmas iedarbināšanu produktīvajā vidē ir LIC-1 prasības 1.a. un 1.b. apakšpunktā norādīto lietotāju skaita summa. Ja pretendentu piedāvātā sistēma "atskaišu saņēmējus" (darbinieki, vai ārējo institūciju pārstāvji, kam DWH/BI saturu vajag piegādāt e-pastā, atbilstoši saņēmēja tiesībām uz informāciju) licencē kā sistēmas lietotājus, tad LIC-1 prasības 1.c. apakšpunkta norādīto adresātu skaits ir jāsummē klāt 1.a. un 1.b. apakšpunktā norādītam lietotāju skaitam.*

**2.** Jautājums: Licenču iegādes un uzturēšanas prasībās LIC-1 ir nodalīti produkcijas un testa vides lietotāji. Vai testa vides lietotāji (darbinieki, personas) ir tie paši lietotāji, kas izmantos produkcijas vidi?

*Atbilde: Plānots, ka testa vides lietotāji būs tie paši, kas izmantos produkcijas vidi, taču pastāv iespējamība, ka ir daži lietotāji, kuri būs tikai testa vidē, piemēram, testētājs, lietojumu administrators.*

**3.** Jautājums: Licenču iegādes un uzturēšanas prasības LIC-1 punkti 1.c un 2.c "Atskaišu saņēmēji" (darbinieki, vai ārējo institūciju pārstāvji, kam DWH/BI saturu vajag piegādāt e-pastā, atbilstoši saņēmēja tiesībām uz informāciju), to skaitā ir minētie 15 neregulārie lietotāji – 150 adresāti." Lūdzu precizējiet atsauci- " to skaitā ir minētie 15 neregulārie lietotāji", jo prasībās neatrodam atsauci uz 15 neregulārajiem lietotājiem.

*Atbilde: Ar neregulāriem lietotājiem ir domāti lietotāji, kas norādīti LIC-1 prasības 1.b. un 2.b. apakšpunktā.*

Sarunu procedūras nolikumā tiek veikti šādi grozījumi:

*Nolikuma 4. pielikuma 6.2.7. sadaļu Licenču iegāde un uzturēšana LIC-1 prasības 1.c. apakšpunktu:*

*Atskaišu saņēmēji (darbinieki, vai ārējo institūciju pārstāvji, kam DWH/BI saturu vajag piegādāt e-pastā, atbilstoši saņēmēja tiesībām uz informāciju), to skaitā ir minētie 15 neregulārie lietotāji – 150 adresāti.*

*tiek izteikts šādā redakcijā:*

*Atskaišu saņēmēji (darbinieki, vai ārējo institūciju pārstāvji, kam DWH/BI saturu vajag piegādāt e-pastā, atbilstoši saņēmēja tiesībām uz informāciju), to skaitā ir minētie* ***35*** *neregulārie lietotāji – 150 adresāti.*

*Grozījums ir sarunu procedūras nolikuma neatņemama sastāvdaļa.*

Ar cieņu

|  |  |
| --- | --- |
| Valdes loceklis | Mārcis Kauliņš |
|  |   |

Kundziņa 67725238